Samsung konserni raisi soliqlardan bo‘yin tovlaganlikda ayblanmoqda

Janubiy Koreya politsiyasi Samsung konserni raisi Li Gon Xini soliqlardan bo‘yin tovlagash maqsadida xodimlarining nomiga ko‘p sonli bank hisoblari ochganlikda ayblamoqda, deb xabar beradi “TASS”.

“Samsung raisi Li Gon Xi va kompaniya bo‘lim boshliqlaridan biri 8,2 milliard vona soliq to‘lovidan bo‘yin tovlaganlikda gumon qilanayotgan 72 xodim nomiga ochilgan 260 ta bank hisobiga qo‘yilgan mablag‘larga egalik qilgan”, — deyiladi xabarda.
Qayd etilishicha, bank hisoblarida hammasi bo‘lib 400 milliard vona (368 million dollar atrofida) bo‘lgan.
Politsiyachilar ishni prokuraturaga oshirmoqchi, biroq Samsung raisining sog‘lig‘I tufayli u bilan gaplashishning iloji bo‘lmagan.
Qayd etilishicha, Li Gon Xi 2014-yilda yurak xurujini boshdan kechirgan, buning oqibatida esa to‘shakka mixlanib qolgan.